Alamin ang Iyong Mga Karapatan:

Ang Diskriminasyon sa Lugar ng Trabaho ay Ilegal

Sino ang Protektado?

• Mga empleyado (kasalukuyan 

at dating empleyado), kabilang 

ang mga tagapamahala at mga 

pansamantalang empleyado

• Mga aplikante ng trabaho 

• Mga miyembro ng unyon at mga 

aplikante para sa pagiging kasapi 

ng isang unyon

Anong mga Uri ng Diskriminasyon sa Trabaho ang 

Ilegal?

Sa ilalim ng mga batas ng EEOC, ang isang employer ay hindi maaaring 

magdiskrimina laban sa iyo, anuman ang iyong katayuan sa imigrasyon, 

batay sa:

• Lahi

• Kulay

• Relihiyon

• Bansang pinagmulan

• Kasarian (kabilang ang 

pagbubuntis, panganganak at 

mga kaugnay na kondisyong 

medikal, sekswal na oryentasyon, 

o pagkakakilanlan ng kasarian) 

• Edad (40 taong gulang pataas)

• Kapansanan

• Genetikang impormasyon 

(kabilang ang mga kahilingan ng 

employer, o pagbili, paggamit, o 

pagsisiwalat ng 

mga genetikang pagsusuri, 

serbisyong genetika, o 

kasaysayang medikal ng pamilya)

• Pagganti para sa paghahain 

ng reklamo, makatwirang 

pagsalungat sa diskriminasyon, 

o paglahok sa isang kaso ng 

diskriminasyon, imbestigasyon, o 

paglilitis

• Panghihimasok, pamimilit, o mga 

pagbabanta na may kaugnayan 

sa paggamit ng mga karapatan 

tungkol sa diskriminasyon sa 

kapansanan o akomodasyon sa 

pagbubuntis.

Anong mga Organisasyon ang Saklaw?

• Karamihan sa mga pribadong 

employer

• Estado at lokal na pamahalaan 

(bilang mga employer)

• Mga institusyong pang-edukasyon 

(bilang mga employer)

• Mga unyon

• Mga ahensya ng staffing 

Anong mga Kagawian sa Trabaho ang maaaring 

Hamunin o Labanan bilang Diskriminasyon?

Lahat ng mga aspeto ng trabaho, kabilang ang:

• Pagpapatalsik, pagsisisante, 

o pagkatanggal sa trabaho

• Panghaharas (kabilang ang hindi 

kanais-nais na salita 

o pisikal na pagkilos)

• Pag-hire o promosyon 

• Trabaho 

• Bayad (hindi pantay na suweldo o 

kabayaran) 

• Pagkabigong magbigay ng 

makatwirang akomodasyon 

para sa isang kapansanan; 

pagbubuntis, panganganak, o mga 

kaugnay na kondisyong medikal; 

o taos-pusong pinanghahawakan 

ang paniniwala sa relihiyon, 

pagtalima o gawi

• Mga benepisyo

• Pagsasanay sa trabaho

• Klasipikasyon

• Reperal

• Pagkuha o pagsisiwalat ng 

genetikang impormasyon ng mga 

empleyado

• Paghiling o pagsisiwalat ng medikal 

na impormasyon ng mga empleyado

• Pagkilos na maaaring 

makapagpahina ng loob ng 

isang tao mula sa pagsalungat 

sa diskriminasyon, paghahain 

ng kaso, o paglahok sa isang 

imbestigasyon o paglilitis

• Pagkilos na namimilit, nananakot, 

nagbabanta, o nakikialam sa 

isang taong gumagamit ng 

kanilang mga karapatan, o 

tumutulong o nanghihikayat 

sa ibang tao na gamitin ang 

kanilang mga karapatan, tungkol 

sa diskriminasyon sa kapansanan 

(kabilang ang akomodasyon) o 

akomodasyon sa pagbubuntis.

Ano ang Maaari Mong Gawin Kung Naniniwala Kang May Nangyaring Diskriminasyon?

Agad makipag-ugnayan sa EEOC kung pinaghihinalaan mong may diskriminasyon. Huwag iantala, dahil may mahigpit na mga limitasyon sa oras ng 

paghahain ng reklamong diskriminasyon (180 o 300 na araw, depende sa kung saan ang iyong tirahan/trabaho). Maaaring mong kontakin ang EEOC sa 

alinmang mga sumusunod na paraan:

Magsumite ng katanungan sa pamamagitan ng pampublikong 

portal ng EEOC: 

https://publicportal.eeoc.gov/Portal/Login.aspx

Tumawag: 1–800–669–4000 (walang bayad) 

1–800–669–6820 (TTY) 

1–844–234–5122 (ASL Video Phone)

Bumisita sa isang field office ng EEOC (impormasyon sa 

www.eeoc.gov/field-office) 

E-Mail info@eeoc.gov

Ang karagdagang impormasyon tungkol sa EEOC, 

kabilang ang impormasyon tungkol sa paghahain 

ng reklamong diskriminasyon, ay makukuha sa 

www.eeoc.gov.

Ang U.S. Equal Employment Opportunity Commission (EEOC) ay nagpapatupad ng mga Pederal na batas na 

nagpoprotekta sa iyo laban sa diskriminasyon sa trabaho. Kung naniniwala kang nadiskrimina ka sa iyong 

trabaho o sa pag-aaplay ng trabaho, maaaring makatulong ang EEOC.
MGA EMPLOYER NA MAY HAWAK NG MGA PEDERAL NA KONTRATA O SABKONTRATA

Ang Department of Labor’s Office ng Federal Contract Compliance 

Programs (OFCCP) ay nagpapatupad ng walang diskriminasyon 

at apirmatibong aksyon na mga pangako ng mga kumpanyang 

nakikipagnegosyo sa Pederal na Pamahalaan. Kung ikaw ay nag-aaplay ng 

isang trabaho sa, o isang empleyado ng, isang kumpanyang may Pederal 

na kontrata o sabkontrata, ikaw ay protektado sa ilalim ng Pederal na 

batas laban sa diskriminasyon ayon sa sumusunod na mga batayan:

Lahi, Kulay, Relihiyon, Kasarian, Oryentasyong Sekswal, 

Pagkakakilanlan ng Kasarian, Bansang Pinagmulan

Ang Ehekutibong Kautusan 11246, bilang naamyendahan, ay mahigpit 

na ipinagbabawal ang diskriminasyon sa trabaho ng mga pederal na 

kontratista anuman ang lahi, kulay, relihiyon, kasarian, oryentasyong 

sekswal, pagkakakilanlan ng kasarian, o bansang pinagmulan, 

at nangangailangan ng apirmatibong aksyon upang matiyak ang 

pagkakapantay-pantay ng oportunidad sa lahat ng mga aspeto ng trabaho.

Pagtatanong Tungkol, Pagsisiwalat, O Pagtalakay 

Sa Sahod

Ang Ehekutibong Kautusan 11246, bilang naamyendahan, ay 

pinoprotektahan ang mga aplikante at empleyado ng mga Pederal na 

kontratista laban sa diskriminasyon batay sa pagtatanong, pagsisiwalat, 

o pagtalakay sa kanilang sahod o sa kompensasyon ng ibang mga

aplikante o empleyado.

Kapansanan

Ang Seksyon 503 ng Batas Rehabilitasyon ng 1973, bilang naamyendahan, 

ay pinoprotektahan ang mga kwalipikadong indibidwal na may mga 

kapansanan laban sa diskriminasyon sa pag-hire, promosyon, pagsisante, 

sahod, mga benepisyo, pagsasanay sa trabaho, klasipikasyon, referral, 

at iba pang aspeto ng trabaho ng mga Pederal na kontratista. Kasama 

sa diskriminasyon sa kapansanan ang hindi makatwirang akomodasyon 

sa mga kilalang pisikal o mental na naglilimita sa isang pangunahing 

aktibidad sa buhay ng isang kwalipikadong indibidwal na may kapansanan 

na isang aplikante o empleyado, maliban na lang kung magdudulot ito 

ng matinding paghihirap sa employer. Iniaatas din ng Seksyon 503 na 

ang mga Pederal na kontratista ay gumawa ng apirmatibong aksyon 

na makapagtrabaho at maiangat ang trabaho ng mga kwalipikadong 

indibidwal na may mga kapansanan sa lahat ng antas ng trabaho, kabilang 

na ang mga nasa ehekutibong posisyon. 

Katayuan ng Protektadong Beterano

Ang Vietnam Era Veterans’ Readjustment Assistance Act ng 1974, bilang 

naamyendahan, 38 U.S.C. 4212, ipinagbabawal ang diskriminasyon 

sa trabaho, at nangangailangan ng apirmatibong aksyon upang 

makarecruit,makapagtrabaho, at maiangat sa trabaho, mga beteranong 

may kapansanan, mga beteranong kalalabas lamang sa serbisyo (hal., 

mga active duty na umalis o lumabas sa loob ng tatlong taon), active 

duty wartime o campaign badge veterans, o Armed Forces service medal 

veterans.

Pagganti

Ipinagbabawal ang pagganti laban sa isang taong nagsampa ng 

reklamong diskriminasyon, lumalahok sa isang paglilitis ng OFCCP, 

o kaya naman ay sumasalungat ito sa diskriminasyon ng mga

pederal na kontratista sa ilalim ng mga batas ng Pederal.

Sinuman ang naniniwala na ang isang kontratista ay lumabag sa 

mga obligasyon nito sa walang diskriminasyon o apirmatibong 

aksyon sa ilalim ng mga awtoridad ng OFCCP ay agad na makipagugnayan sa:

The Office of Federal Contract Compliance Programs (OFCCP)

U.S. Department of Labor

200 Constitution Avenue, N.W.

Washington, D.C. 20210

1-800-397-6251 (toll-free)

Kung ikaw ay bingi, mahina ang pandinig, o may kapansanan sa 

pagsasalita, mangyaring i-dial ang 7-1-1 upang ma-access ang 

telecommunications relay services. Maaari ring kontakin ang OFCCP 

sa pamamagitan ng pagsusumite ng katanungan online sa Help Desk 

ng OFCCP sa https://ofccphelpdesk.dol.gov/s/, o sa pamamagitan 

ng pagtawag sa isang opisina ng rehiyon o distrito ng OFCCP, na 

karamihang nakalista sa mga direktoryo ng telepono sa ilalim ng U.S. 

Government, Department of Labor at sa webpage ng “Contact Us” ng 

OFCCP sa https://www.dol.gov/agencies/ofccp/contact.

MGA PROGRAMA O AKTIBIDAD NA TUMATANGGAP NG PEDERAL NA TULONG PINANSYAL

Lahi, Kulay, Bansang Pinagmulan, Kasarian

Bilang karagdagan sa mga proteksiyon ng Titulo VII ng Batas ng mga 

Karapatang Sibil ng 1964, bilang naamyendahan, ang Titulo VI ng Batas ng 

mga Karapatang Sibil ng 1964, bilang naamyendahan, ay ipinagbabawal 

ang diskriminasyon batay sa lahi, kulay o bansang pinagmulan sa mga 

programa o aktibidad na tumatanggap ng Pederal na tulong pinansyal. 

Ang diskriminasyon sa trabaho ay saklaw ng Titulo VI na ang pangunahing 

layunin ng tulong pinansyal ay ang pagbibigay ng trabaho, o kung saan 

ang diskriminasyon sa trabaho ay nagdudulot o maaaring magdulot 

ng diskriminasyon sa pagbibigay ng mga serbisyo sa ilalim ng mga 

naturang programa. Ang Titulo IX ng Education Amendments ng 1972 

ay nagbabawal ng diskriminasyon sa trabaho batay sa kasarian sa mga 

programa o aktibidad na pang-edukasyon na tumatanggap ng tulong 

pinansyal ng Pederal.

Mga Indibidwal na may Kapansanan

Ang Seksyon 504 ng Batas Rehabilitasyon ng 1973, bilang naamyendahan, 

ay nagbabawal sa diskriminasyon sa trabaho batay sa kapansanan sa kahit 

anong programa o aktibidad na tumatanggap ng tulong pinansyal ng Pederal. 

Ang diskriminasyon ay ipinagbabawal sa lahat ng aspeto ng trabaho laban 

sa mga taong may kapansanan, mayroon man o walang makatwirang 

akomodasyon, ay maaaring gumanap ng mahahalagang tungkulin ng 

trabaho.

Kung naniniwala kang nadiskrimina ka sa isang programa ng alinmang 

institusyon na tumatanggap ng tulong pinansyal ng Pederal, agad kang 

makipag-ugnayan sa ahensyang Pederal na nagbibigay ng naturang 

tulong.

Binago noong (6/27/2023)